Budget 2016 - 1. behandling 
Sagsfremstilling 
4.      Budget 2016 - 1. behandling  
                                                                                                                        Åbent 
Sagsnr.: 326-2015-3027        J.nr.: 00.30.10            Bertram Jepsen.: 326-2015-269858 
  
[adresse] 
Hermed fremlægges forslag til 1. behandling af budget 2016-2019. Forslaget bygger på det administrative budget, 
som er beskrevet i hovedtal i bilag 1.  
  
Forudsætningerne for driftsbudgettet er de budgetoverslag, der blev vedtaget sidste år for budgetoverslagsårene 
2016-2018. Herefter er der sket en pris- og lønfremskrivning i overensstemmelse med KL's anbefalinger. Der er 
desuden sket korrektioner for ny lovgivning, tekniske rettelser og for demografiske ændringer.  
  
Konkrete beslutninger om nye aktiviteter og forslag til reduktioner er ikke indarbejdet i det administrative budget, 
men afventer en politisk stillingtagen i den videre proces. 
  
Forslag til anlægsbudget tager udgangspunkt i den investeringsplan for 2016-2018, som blev besluttet ved sidste 
års budgetlægning.  
  
Der er i det administrative budget forudsat en uændret skatteprocent på 25,0 pct. og en uændret 
grundskyldspromille på 34 promille.  
  
Skatter og generelle tilskud bygger på en forudsætning om, at det statsgaranterede udskrivningsgrundlag lægges til 
grund for budgetteringen. Kommunalbestyrelsen skal ved 2. behandlingen tage endeligt stilling til, om der skal 
vælges statsgaranti eller selvbudgettering.  
  
Økonomi- og Indenrigsministeriet har den 28.08.2015 bevilget Kalundborg Kommune en låneadgang på 28 mio. kr., 
samt et særtilskud på 6 mio. kr. Merindtægterne herved samt renter og afdrag på lån er indregnet i forslaget til 1. 
behandling.  
  
Yderligere beskrivelser af de forudsætninger, der ligger bag budgetforslaget, findes i Perspektivnotatet på dette link  
[url] 
  
Takster og gebyrer er fastsat i henhold til budgetforslaget. Taksterne skal i givet fald reguleres i henhold til 
beslutninger, der efterfølgende træffes. Størrelsen af takster og gebyrer for 2015 fremlægges til samlet endelig 
vedtagelse ved budgettets 2. behandling.  
  
Det budgetmateriale, som har været forelagt på Kommunalbestyrelsens budgetseminar 25.-26. august 2015, er 
efterfølgende sendt i høring med svarfrist den 3. september 2015. Høringssvarene kan ses på  
https://www.kalundborg.dk/Politik/Budget_og_Regnskab/Budget_2016.aspx 
  
Ifølge tidsplanen for budget 2016 er sidste frist for aflevering af ændringsforslag til budgettet den 24. september 
2015 kl. 8.00, til Ledelse, Jura og Kommunikation, mail: [e-mail] 
  
BEHANDLING 
Direktion, Økonomiudvalg, Kommunalbestyrelse. 
  
INDSTILLING 
Direktøren indstiller, at budgetforslaget oversendes til 2. behandling. 
  
Økonomiudvalgets møde den 8. september 2015: 
Udvalget vedtog at anbefale direktørens indstilling. 
Direktionens møde den 8. september 2015: 
Direktionen vedtog at anbefale direktørens indstilling. 
  
Bilag 
  
  
  
  
  
Kommunalbestyrelsens møde den 16. september 2015: 
Kommunalbestyrelsen vedtog at godkende Økonomiudvalgets indstilling. 
Budget 2016-2019 - 1. behandling 
326-2015-274069 
Sammendrag af høringssvar vedr. Budget 2016 
326-2015-274236 
